
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2788 

17 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματικά μέτρα για την εφαρμογή του Κα¬ 
νονισμού (ΕΕ) 1308/2013 του Ευρωπαϊκού Κοινο¬ 
βουλίου και του Συμβουλίου όσον αφορά την 


αναγνώριση των Οργανώσεων Παραγωγών του 

Αμπελοοινικού τομέα. 1 

Καθορισμός ύψους του οικονομικού ανταλλάγματος 
για την τοποθέτηση και χρήση πλωτής εξέδρας, 
διαδικασία είσπραξης καθώς και κάθε άλλο σχε¬ 
τικό θέμα. 2 


ΑΠΟΦΑΣΕΙ Σ 

Αριθμ. 4460/128277 (1) 


Συμπληρωματικά μέτρα για την εφαρμογή του Κανονι¬ 
σμού (ΕΕ) 1308/2013 του Ευρωπαϊκού Κοινοβουλίου 
και του Συμβουλίου όσον αφορά την αναγνώριση των 
Οργανώσεων Παραγωγών του Αμπελοοινικού τομέα. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθρου 62, της παρ. 46 και του 
προτελευταίου εδαφίου του άρθρου 64 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότη¬ 
τας του Υπουργείου Αγροτικής Ανάπτυξης και Τροφί¬ 
μων» (Α' 32). 

β) Του π.δ. 36/1986 «Όροι, προϋποθέσεις και διαδικα¬ 
σία αναγνώρισης Ομάδων Παραγωγών και Ενώσεων 
Ομάδων Παραγωγών» (ΦΕΚ Α' 12) όπως τροποποιήθηκε 
και ισχύει. 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

δ) Του υπ’ αριθμ. ν. 4015/2011 «Θεσμικό πλαίσιο για τους 
αγροτικούς συνεταιρισμούς, τις συλλογικές οργανώσεις 


και την επιχειρηματικότητα του αγροτικού κόσμου-Ορ- 
γάνωση της εποπτείας του Κράτους». 

2. Τους Κανονισμούς (ΕΚ), όπως αυτοί ισχύουν: 

α) αριθ. 1308/2013 του Ευρωπαϊκού Κοινοβουλίου και 
του Συμβουλίου, (ΕΕ I. 347/705 20.12.2013) της 17ης Δε¬ 
κεμβρίου 2013 «για τη θέσπιση κοινής οργάνωσης των 
αγορών γεωργικών προϊόντων και την κατάργηση των 
κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) 
αριθ. 1037/2001 και (ΕΚ) αριθ. 1234/2007 του Συμβουλίου» 

β) αριθ. 555/2008 της Επιτροπής (ί 170/30.6.2008) 
«για τη θέσπιση λεπτομερών κανόνων εφαρμογής του 
κανονισμού (ΕΚ) αριθ. 479/2008 του Συμβουλίου (Ε 
148/6.6.2008) «για την κοινή οργάνωση της αμπελοοινι- 
κής αγοράς όσον αφορά τα προγράμματα στήριξης, τις 
συναλλαγές με τρίτες χώρες, το δυναμικό παραγωγής 
και τους ελέγχους στον αμπελοοινικό τομέα». 

γ) αριθ. 436/2009 της Επιτροπής (Ι_ 128/27.5.2009) 
«για τις λεπτομέρειες εφαρμογής του κανονισμού (ΕΚ) 
479/2008 του Συμβουλίου, όσον αφορά το αμπελουργικό 
μητρώο, τις υποχρεωτικές δηλώσεις και τη συγκέντρω¬ 
ση στοιχείων για την παρακολούθηση της αγοράς, τα 
συνοδευτικά έγγραφα μεταφοράς των προϊόντων και 
τα βιβλία που πρέπει να τηρούνται στον αμπελοοινικό 
τομέα». 

3. Την υπ’ αριθ. Υ 478/09-07-2014 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (Β' 1880/10-07-2014). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Σκοπός 

Σκοπός της παρούσας απόφασης είναι η θέσπιση των 
αναγκαίων συμπληρωματικών μέτρων για την εφαρμογή 
των άρθρων 152 έως 156 του Κανονισμού (ΕΕ) 1308/2013 
του Ευρωπαϊκού Κοινοβουλίου και του Συμβουλίου που 
αφορούν τον ορισμό και την αναγνώριση των Οργανώσε¬ 
ων Παραγωγών (στο εξής Ο.Π.) του αμπελοοινικού τομέα. 

Άρθρο 2 
Αρμόδιες αρχές 

1. Ως αρμόδιες αρχές για την εφαρμογή των δια¬ 
τάξεων της παρούσας ορίζονται οι Δ/νσεις Αγροτικής 

Οικονομίας και Κτηνιατρικής/Αγροτικής Οικονομίας των 
Περιφερειακών Ενοτήτων της χώρας. 

2. Ως αρμόδια αρχή για τον συντονισμό των διαδικα¬ 
σιών αναγνώρισης των Ο.Π. του αμπελοοινικού τομέα 
που προβλέπονται στην παρούσα, καθώς και για τη 
συγκέντρωση των σχετικών με τις Ο.Π. στοιχείων, από 
τις Διευθύνσεις Αγροτικής Οικονομίας και Κτηνιατρι- 
κής/Αγροτικής Οικονομίας των Περιφερειακών Ενοτή¬ 
των της χώρας, ορίζεται το τμήμα Αμπέλου και Ξηρών 
Καρπών της Διεύθυνσης Παραγωγής και Αξιοποίησης 
Προϊόντων Δενδροκηπευτικής (Δ/νση ΠΑΠ Δενδρ/κής) 
του Υπουργείου Αγροτικής Ανάπτυξης και Τροφίμων. 

Άρθρο 3 

Δικαιούχοι Αναγνώρισης 

1. Δικαίωμα αναγνώρισης ως Ο.Π. του αμπελοοινικού 
τομέα, έχουν: 

α) Τα νομικά πρόσωπα ή τα σαφώς οριζόμενα μέρη 
αυτών, τα οποία έχουν νόμιμα συσταθεί με πρωτοβουλία 
των παραγωγών προϊόντων του οίνου, όπως αυτά ανα- 
φέρονται στο μέρος XII του παραρτήματος I του Καν. 
(ΕΕ) 1308/2013, και πληρούν τις απαιτήσεις του άρθρου 
4 της παρούσας. 

Ως τέτοια νοούνται οι Συλλογικές Αγροτικές Οργα¬ 
νώσεις που περιγράφονται στο νόμο αριθμ. 4015/2011. 

β) Οι εταιρείες του Εμπορικού Νόμου (Α.Ε., Ε.Π.Ε., Ο.Ε., 
Ε.Ε.), που πληρούν τις απαιτήσεις του άρθρου 4 της 
παρούσας. 

2. Έδρα της Ο.Π., είναι η περιφέρεια που ορίζεται ως 
καταστατική έδρα του νομικού προσώπου ή της εται¬ 
ρείας του Εμπορικού Νόμου της προηγούμενης παρα¬ 
γράφου της παρούσας. Πραγματική έδρα της Ο.Π. είναι 
η περιφέρεια στην οποία η Ο.Π. χρησιμοποιεί εγκατα¬ 
στάσεις εκμετάλλευσης προϊόντων του αμπελοοινικού 
τομέα και διαμένει μόνιμα ο μεγαλύτερος αριθμός των 
μελών της. 

Αρθρο 4 

Απαιτήσεις αναγνώρισης Ο.Π. 

Για να αναγνωριστεί μια Ο.Π. του αμπελοοινικού τομέα 
πρέπει να πληροί τα εξής: 

α) Να συγκροτείται με πρωτοβουλία των παραγωγών 
οι οποίοι εξασφαλίζουν κανόνες δημοκρατικού ελέγχου 
της οργάνωσής της και των αποφάσεών της. 

β) Να επιδιώκει την καθετοποίηση και τον εξορθολο- 
γισμό της παραγωγής με την ύπαρξη είτε με την ίδρυση 
εντός διαστήματος πέντε ετών από την αναγνώρισή 
της οινοποιείου, το οποίο θα αποτελεί ιδιοκτησία του 
νομικού προσώπου της ή μελών της, είτε μεταποιώντας 
το σύνολο της παραγωγής των μελών της σε εγκατα¬ 
στάσεις τρίτων. 

γ) Να επιτυγχάνει τεκμηριωμένα τρεις τουλάχιστον 
από τους στόχους που περιγράφονται στην παράγραφο 
1 στοιχείο γ) του άρθρου 152 του Καν. (ΕΕ) 1308/2013 

δ) Να διαθέτει καταστατικό το οποίο να επιβάλει 
στους παραγωγούς που είναι μέλη της τις ακόλουθες, 
κυρίως, υποχρεώσεις: 

ί) να εφαρμόζουν τους κανόνες που θεσπίζει η Ο.Π. για 
την παροχή πληροφοριών σχετικών με την παραγωγή, 
την εμπορία και την προστασία του περιβάλλοντος και 
να έχουν θεσπίσει διαδικασίες για τον καθορισμό, την 
έγκριση και την τροποποίηση των κανόνων αυτών στο 
πλαίσιο του δημοκρατικού ελέγχου της οργάνωσής τους, 


ϋ) να παρέχουν τις πληροφορίες που ζητούνται από 
την Ο.Π. για στατιστικούς λόγους, ιδίως όσον αφορά τις 
καλλιεργούμενες εκτάσεις και τις εξελίξεις της αγοράς, 
ίϋ) να καταβάλλουν χρηματικές ποινές για την πα¬ 
ραβίαση των υποχρεώσεών τους που προβλέπονται 
από το καταστατικό, ιδίως σε περίπτωση μη καταβολής 
χρηματικών εισφορών, 

ίν) να διαθέτουν το σύνολο της παραγωγής τους μέσω 
της Ο.Π. με την επιφύλαξη των εξαιρέσεων που προβλέ- 
πονται στην παρ. 4 του άρθρου 5 του υπ’ αριθμ. 4015/2011. 

ν) να ανήκουν σε μια και μόνο Ο.Π. του αμπελοοινικού 
τομέα, 

νί) να καταβάλουν τις χρηματικές εισφορές που απαι¬ 
τούνται για τη χρηματοδότηση της Ο.Π., 
νϋ) να θεσπίσουν κανόνες σχετικά με την αποδοχή 
νέων μελών κυρίως όσον αφορά την ελάχιστη διάρκεια 
της συμμετοχής στην Ο.Π. η οποία δεν μπορεί να είναι 
μικρότερη του ενός έτους, 
νϋί) να θεσπίσουν λογιστικούς και οικονομικούς κα¬ 
νόνες που είναι αναγκαίοι για τη λειτουργία της Ο.Π. 
επίσης η Ο.Π. βάσει καταστατικού θα πρέπει: 

1) να έχει ελάχιστο αριθμό 10 μελών στις ορεινές, 
μειονεκτικές και νησιωτικές περιοχές και 20 στις λοιπές 
περιοχές, 

2) η ελάχιστη ποσότητα παραγωγής που μπορεί να 
διαθέσει στο εμπόριο, ανάλογα με την περιοχή στην 
οποία δραστηριοποιείται, να είναι τουλάχιστον 200 
τόνοι νωπού προϊόντος στις ορεινές, μειονεκτικές και 
νησιωτικές περιοχές και 400 τόνοι στις λοιπές, 

3) να είναι σε θέση να εκτελέσει ορθά τις δραστηρι- 
ότητές της, τόσο όσον αφορά τη διάρκεια, όσο και την 
αποτελεσματικότητα στη συγκέντρωση του παραγό- 
μενου προϊόντος, παρέχοντας γί αυτό το σκοπό στα 
μέλη της τους αναγκαίους ανθρώπινους, υλικούς και 
τεχνικούς πόρους. 

ε) Οι παραγωγοί μέλη της να εκπληρώνουν τις υποχρε¬ 
ώσεις που απορρέουν από την ενωσιακή και εθνική νο¬ 
μοθεσία του αμπελοοινικού τομέα, ιδιαίτερα όσον αφορά 
τις δηλώσεις συγκομιδής, τις δηλώσεις παραγωγής, το 
αμπελουργικό μητρώο και την απαγόρευση φυτεύσεων. 

Άρθρο 5 

Διαδικασία αναγνώρισης Ο.Π. 

1. Τα νομικά πρόσωπα και οι εταιρείες του άρθρου 
3 της παρούσας, προκειμένου να αναγνωριστούν ως 
Ο.Π. του αμπελοοινικού τομέα, υποβάλλουν αίτηση ανα¬ 
γνώρισης στη Δ/νση Αγροτικής Οικονομίας και Κτηνια- 
τρικής/Αγροτικής Οικονομίας της πραγματικής έδρας 
τους η οποία απευθύνεται στην Πρωτοβάθμια Επιτροπή 
Αναγνώρισης και συνοδεύεται από τα κατωτέρω: 

α) Αντίγραφο της συστατικής πράξης της Ο.Π., ανά¬ 
λογα με τη νομική μορφή αυτής, 
β) Αποδεικτικά έγγραφα ότι τηρήθηκαν οι νόμιμες 
διατυπώσεις για την απόκτηση της νομικής της προ¬ 
σωπικότητας που προβλέπεται από τη νομοθεσία για 
κάθε νομική μορφή Ο.Π., 

γ) Πιστοποιητικό ότι δεν έχει κηρυχθεί σε πτώχευση 
ή δεν τελεί υπό εκκαθάριση ή αναγκαστική διαχείριση, 
εφόσον αυτή έχει συσταθεί ένα (1) τουλάχιστον χρόνο 
πριν από την ημερομηνία υποβολής της αίτησης ανα¬ 
γνώρισης, 

δ) Αποδεικτικά στοιχεία ότι πληρούν τις απαιτήσεις 
του άρθρου 4 της παρούσας. 

2. Για την αναγνώριση, την απόρριψη της αίτησης ανα¬ 
γνώρισης και την άσκηση προσφυγής κατά της απόφα¬ 
σης απόρριψης της αίτησης αναγνώρισης των Ο.Π. του 
άρθρου 3, εφαρμόζονται οι διατάξεις του άρθρου 60 του 
ν. 2637/1998 (ΦΕΚ Α' 200), καθώς και του άρθρου 4 του 
π.δ. 36/1986 (ΦΕΚ Α' 12), όπως αυτά κάθε φορά ισχύουν. 

Άρθρο 6 

Ο.Π. αναγνωρισμένες σύμφωνα 
με τον Καν.(ΕΚ) 1234/2007 

Οι Ο.Π. που έχουν αναγνωριστεί πριν την 1η Ιανουάρι¬ 
ου 2014 σύμφωνα με τον Καν.(ΕΚ) 1234/2007 και πληρούν 
τους όρους της υπ’ αριθμ. 177349/03-10-11 ΚΥΑ και της 
παρούσας, θεωρούνται ως αναγνωρισμένες, δυνάμει του 
άρθρου 152 του Καν (ΕΕ) 1308/2013. 

Αρθρο 7 

Έλεγχοι 

1. Με απόφαση του αντιπεριφερειάρχη της οικείας 
Περιφερειακής Ενότητας συγκροτείται και λειτουργεί 
τριμελής Επιτροπή Ελέγχου, η οποία αποτελείται από 
έναν Π.Ε. Γεωπόνο ή Τεχνολόγο Γεωπονίας, υπαλλήλους 
της οικείας Δ/νσης Αγροτικής Οικονομίας και Κτηνια- 
τρικής/Αγροτικής Οικονομίας, ως Πρόεδρο, και από δύο 
υπαλλήλους οι οποίοι διαθέτουν γνώση και εμπειρία στη 
διενέργεια ελέγχων. 

2. Έργο της Επιτροπής Ελέγχου είναι η σε τακτά χρο¬ 
νικά διαστήματα, διενέργεια ελέγχων επαλήθευσης της 
τήρησης των όρων και προϋποθέσεων αναγνώρισης αλλά 
και των υποχρεώσεων που απορρέουν από την αναγνώ¬ 
ριση μιας Ο.Π. των άρθρων 3, 4 και 5 της παρούσας. 

3. Η Επιτροπή Ελέγχου μετά τη διενέργεια κάθε ελέγ¬ 
χου, συντάσσειΈκθεση Ελέγχου για κάθε Ο.Π., σύμφωνα 
με το Υπόδειγμα I της παρούσας, την οποία υποβάλλει 
στην Πρωτοβάθμια Επιτροπή Αναγνώρισης του άρθρου 
60 του ν. 2637/1998 (ΦΕΚ Α' 200), όπως κάθε φορά ισχύει, 
η οποία και αποφαίνεται σχετικά. 

Η Πρωτοβάθμια Επιτροπή Αναγνώρισης αποφασίζει 
σχετικά με τη χορήγηση αναγνώρισης σε Ο.Π., εντός 
τεσσάρων μηνών από την υποβολή της αίτησης συνο- 
δευόμενης από όλα τα σχετικά αποδεικτικά στοιχεία 

4. Τα μέλη της Επιτροπής Ελέγχου είναι ανεξάρτητα 
και δεν συμμετέχουν με οποιονδήποτε τρόπο στα νομικά 
πρόσωπα και τις εταιρείες του άρθρου 3 της παρούσας. 

5. Οι Ο.Π. δέχονται τις Επιτροπές Ελέγχου καθώς και 
τα αρμόδια Κοινοτικά Όργανα και θέτουν στη διάθεσή 
τους κάθε στοιχείο που τους ζητείται για τη διευκό¬ 
λυνση των ελέγχων. 

Άρθρο 8 

Κυρώσεις 

Εάν από τους διενεργούμενους, σύμφωνα με την πα¬ 
ρούσα απόφαση, ελέγχους στις αναγνωρισμένες Ο.Π. 
του αμπελοοινικού τομέα, διαπιστωθεί ότι: 

α) δεν πληρούνται πλέον οι όροι και οι προϋποθέσεις 
της αναγνώρισής τους αλλά και οι υποχρεώσεις που 
απορρέουν από την αναγνώρισή τους, ή 

β) οι παρατυπίες που διαπιστώθηκαν δεν έχουν επι¬ 
λυθεί εντός του χρονικού διαστήματος που έχει ορίσει 
η Επιτροπή Ελέγχου και το οποίο πάντως δεν πρέπει 
να υπερβαίνει τους 3 μήνες από την ημερομηνία ελέγ¬ 
χου, η αναγνώρισή τους ανακαλείται σύμφωνα με τα 
προβλεπόμενα στο άρθρο 5 του π.δ. 36/1986 (ΦΕΚ Α' 12) 


και στο άρθρο 60 του ν. 2637/1998 (ΦΕΚ Α' 200), όπως 
αυτά κάθε φορά ισχύουν. 

Στην περίπτωση αυτή τη θέση της αιτιολογημένης πρό¬ 
τασης της παρ. 2 του άρθρου 5 του Π.Δ. 36/1986 υπέχει η 
έκθεση ελέγχου της παρ. 3 του άρθρου 7 της παρούσας. 

Άρθρο 9 
Κοινοποιήσεις 

1. Οι Δ/νσεις Αγροτικής Οικονομίας και Κτηνιατρικής/ 
Αγροτικής Οικονομίας των Περιφερειακών Ενοτήτων, 
για κάθε Ο.Π. αποστέλλουν άμεσα στο Τμήμα Αμπέλου 
και Ξηρών Καρπών της Δ/νσης ΠΑΠ Δενδροκηπευτικής 
του Υπουργείου Αγροτικής Ανάπτυξης και Τροφίμων, 
τα κατωτέρω: 

α) κάθε απόφαση αναγνώρισης, απόρριψης ή ανάκλη¬ 
σης της αναγνώρισης, 

β) φωτοαντίγραφο του καταστατικού της Ο.Π. όπως 
κάθε φορά ισχύει, 

γ) μέχρι την 31η Δεκεμβρίου κάθε έτους, επικυρωμένο 
αντίγραφο της Έκθεσης Ελέγχου του άρθρου 7 (Υπό¬ 
δειγμα I), και συμπληρωμένο τον Πίνακα του Υποδείγμα¬ 
τος II με τα στοιχεία του τρέχοντος κάθε φορά έτους. 

2. Το Τμήμα Αμπέλου και Ξηρών Καρπών της Δ/νσης 
Π.Α.Π. Δενδροκηπευτικής του Υπουργείου Αγροτικής Ανά¬ 
πτυξης και Τροφίμων, κοινοποιεί στην Ευρωπαϊκή Επι¬ 
τροπή, έως την 31η Μαρτίου κάθε έτους, κάθε απόφαση 
αναγνώρισης, απόρριψης ή ανάκλησης της αναγνώρισης 
Ο.Π. του Αμπελοοινικού τομέα που έλαβε κατά το προη¬ 
γούμενο ημερολογιακό έτος. Επιπλέον, κοινοποιεί στην Ευ¬ 
ρωπαϊκή Επιτροπή και κάθε πληροφορία που της ζητείται 
από αυτήν, σχετικά με τις Ο.Π. του Αμπελοοινικού τομέα. 

Άρθρο 10 

Συμβουλευτικός ρόλος των Οργανώσεων Παραγωγών 

Σε εφαρμογή του άρθρου 65 του Καν. (ΕΕ) 1308/2013, 
αναγνωρισμένες Οργανώσεις Παραγωγών του αμπελο- 
οινικού τομέα που αναφέρονται στα άρθρα 152 και 156 
του ιδίου Κανονισμού, μπορούν να υποβάλουν προτά¬ 
σεις στις αρμόδιες υπηρεσίες του ΥΠ.Α.Α.&Τ. για θέματα 
του αμπελοοινικού τομέα όπως οι άδειες φύτευσης, οι 
προδιαγραφές των οίνων ΠΟΠ και ΠΓΕ, ο εντοπισμός 
παράνομων φυτεύσεων κ.λπ. 

Οι προτάσεις αυτές εξετάζονται και μπορούν να γί¬ 
νουν αποδεκτές εφόσον των εν λόγω προτάσεων προ¬ 
ηγείται συμφωνία μεταξύ των ενδιαφερομένων φορέων 
αντιπροσώπευσης της σχετικής γεωγραφικής περιοχής. 
Οι συστάσεις αφορούν το πολύ τρία έτη. 

Άρθρο 11 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργείται η υπ’ αριθ. 177349/03-10-11 απόφαση Υπουργών 
Ανάπτυξης, Ανταγωνιστικότητας και Ναυτιλίας και Αγρο¬ 
τικής Ανάπτυξης και Τροφίμων «Συμπληρωματικά μέτρα 
για την εφαρμογή του Κανονισμού (ΕΚ) 1234/2007 του 
Συμβουλίου όσον αφορά την αναγνώριση των Οργανώσε¬ 
ων Παραγωγών του Αμπελοοινικού τομέα» (ΦΕΚ Β' 2299). 

Άρθρο 12 
Υποδείγματα 

Προσαρτώνται στην παρούσα απόφαση δύο (2) Υπο¬ 
δείγματα, τα οποία αποτελούν αναπόσπαστο μέρος της 
και έχουν ως εξής: 

Άρθρο 13 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2014 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΡΗΣ ΚΟΥΚΟΥΛΟΠΟΥΛΟΣ 
-♦- 

Αριθ. 8321.3/06/14 (2) 

Καθορισμός ύψους του οικονομικού ανταλλάγματος για 
την τοποθέτηση και χρήση πλωτής εξέδρας, διαδι¬ 
κασία είσπραξης καθώς και κάθε άλλο σχετικό θέμα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπ’ όψη: 

1. Τις διατάξεις 

α. της παραγράφου 5 του άρθρου 14 του ν. 2971/2001 
«Αιγιαλός, παραλία και άλλες διατάξεις» (Α' 285), όπως 
αντικαταστάθηκε από το άρθρο 27 του ν. 4256/2014 
«Τουριστικά πλοία και άλλες διατάξεις» (Α' 92) και ισχύει. 

β. του π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221). 

γ. του π.δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε «Υπουργείο Οικονομίας, Ανταγωνι¬ 
στικότητας και Ναυτιλίας», μετατροπή του Υπουργείου 
Μακεδονίας - Θράκης σε Γ ενική Γ ραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(Α' 213). 

δ. του π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134). 

ε. του άρθρου 5 του π.δ. 85/2012 «Ίδρυση και μετονομα¬ 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του π.δ. 
94/2012 (Α' 149) και το άρθρο 3 του π.δ. 98/2012 (Α' 160). 

στ. του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ζ. της υπ’ αριθμ. Δ6Α1104503ΕΞ2011/21-7-2011 απόφασης 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Οικονομικών «Εναρξη λειτουρ¬ 
γίας της Γενικής Γραμματείας Δημόσιας Περιουσίας» 
(Β' 1670). 

η. του ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 

θ. του άρθρου δέκατου όγδοου του ν. 2932/2001 «Αρ¬ 
μοδιότητες Γ ενικής Γ ραμματείας Λιμένων και Λιμενικής 
Πολιτικής» (Α' 145), όπως ισχύει. 

ι. του π.δ. 175/2002 «Οργανισμός Διάρθρωσης και Λει¬ 
τουργίας Γενικής Γραμματείας Λιμένων και Λιμενικής 
Πολιτικής» (Α' 158). 

ια. του π.δ. 67/2011 «Οργάνωση των Υπηρεσιών του 
Λιμενικού Σώματος - Ελληνικής Ακτοφυλακής» (Α' 149). 


ιβ. της παραγράφου 2 του άρθρου 11 του ν. 2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (Α' 45), όπως αντικαταστάθηκε με την πα¬ 
ράγραφο 2 του άρθρου 1 του ν. 4250/2014 «Διοικητικές 
απλουστεύσεις - Καταργήσεις, συγχωνεύσεις νομικών 
προσώπων και υπηρεσιών του δημοσίου τομέα - τρο¬ 
ποποίηση διατάξεων του π.δ. 318/1992 (Α' 161) και λοιπές 
διατάξεις» (Α' 74) και ισχύει. 

ιγ. του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α' 98). 

ιδ. της υπ’ αρ. 8220/131/14 απόφασης του Υπουργού 
Ναυτιλίας και Αιγαίου «Τοποθέτηση πλωτών εξεδρών, 
επιφάνειας μέχρι εκατόν πενήντα (150) τετραγωνικών 
μέτρων, στη θάλασσα, χωρίς επέμβαση στον αιγιαλό, 
για εποχιακή χρήση» (Β' 1651/2014). 

ιε. του άρθρου 20 του β.δ. 19/14-19.01.1939 (Α' 24) και 
ιδίως την παράγραφο 12 αυτού. 

2. Το γεγονός ότι από τις διατάξεις της παρούσας 
Απόφασης δεν προκαλείται δαπάνη εις βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Ύψος Οικονομικού Ανταλλάγματος 

Για την τοποθέτηση πλωτής εξέδρας σύμφωνα με τις 
προϋποθέσεις της παρ. 5 του άρθρου 14 του ν. 2971/2001 
(Α' 285), όπως αντικαταστάθηκε με το άρθρο 27 του 
ν. 4256/2014 (Α' 92) και ισχύει, καταβάλλεται από τον 
ενδιαφερόμενο οικονομικό αντάλλαγμα, το οποίο ορί¬ 
ζεται σε τριάντα (30) ευρώ ανά τετραγωνικό μέτρο επι¬ 
φάνειας της εξέδρας. 

Το κατά τα ανωτέρω καθοριζόμενο αντάλλαγμα οφεί¬ 
λεται και για τις ήδη τοποθετημένες, κατά την έναρξη 
της παρούσας, πλωτές εξέδρες δυνάμει της παρ. 2 του 
άρθρου 9 της με Α.Π. 8220/131/14 απόφασης του Υπουρ¬ 
γού Ναυτιλίας και Αιγαίου (Β' 1651). 

Υπό τις προϋποθέσεις της παρ. 10 του άρθρου 2 της 
με υπ’ αρ. 8220/131/14 απόφασης του Υπουργού Ναυτιλίας 
και Αιγαίου (Β' 1651/2014) το εκάστοτε προκύπτον ποσό 
οικονομικού ανταλλάγματος καταβάλλεται στο σύνολό 
του έναντι δικαιώματος τοποθέτησης πλωτής εξέδρας για 
χρονικό διάστημα μέχρι έξι (6) μηνών. Το αντίστοιχο ποσό 
οικονομικού ανταλλάγματος καταβάλλεται για κάθε επόμε¬ 
νη, μέχρι έξι (6) μηνών, τοποθέτηση πλωτής εξέδρας, εντός 
της χρονικής διάρκειας ισχύος της εγκριτικής απόφασης 
του Γ ενικού Γ ραμματέα Λιμένων, Λιμενικής Πολιτικής και 
Ναυτιλιακών Επενδύσεων, σύμφωνα με τα ανωτέρω. 

Αρθρο 2 

Διαδικασία Είσπραξης 

1. Το οικονομικό αντάλλαγμα εισπράττεταί: 
α) από την αρμόδια υπηρεσία του φορέα διοίκησης 
και εκμετάλλευσης του λιμένα όταν η πλωτή εξέδρα 
τοποθετείται εντός θαλάσσιας ζώνης λιμένα (ΘΖΛ) και 
αποτελεί ίδιον αυτού πόρο ή 
β) από την αρμόδια υπηρεσία της Φορολογικής Δι¬ 
οίκησης όταν η πλωτή εξέδρα τοποθετείται εκτός θα¬ 
λάσσιας ζώνης λιμένα (ΘΖΛ) και αποτελεί έσοδο του 
Δημοσίου. 

Γ ια την πληρωμή του οικονομικού ανταλλάγματος 
προσκομίζεται στην αρμόδια για την είσπραξη υπη¬ 
ρεσία ευκρινές αντίγραφο της εγκριτικής απόφασης 
του Γ ενικού Γ ραμματέα Λιμένων Λιμενικής Πολιτικής και 

Ναυτιλιακών Επενδύσεων η οποία προβλέπεται στην πα¬ 
ράγραφο 7 του άρθρου 2 της υπ’ αρ. 8220/131/14 απόφα¬ 
σης του Υπουργού Ναυτιλίας και Αιγαίου (Β' 1651/2014). 

2. Με την επιφύλαξη των οριζόμενων στην παράγραφο 
2 του άρθρου 9 της υπ’ αρ. 8220/131/14 απόφασης του 
Υπουργού Ναυτιλίας και Αιγαίου (Β' 1651/2014), η τοπο¬ 
θέτηση της πλωτής εξέδρας δεν επιτρέπεται, αν δεν 
έχει εκ των προτέρων καταβληθεί στο σύνολό του το 
κατά τα ανωτέρω οφειλόμενο οικονομικό αντάλλαγμα. 

Το αποδεικτικό παραστατικό της καταβολής μαζί με 
τα δικαιολογητικά της παρ. 9 του άρθρου 2 της υπ’ αρ. 
8220/131/14 απόφασης του Υπουργού Ναυτιλίας και Αι¬ 
γαίου (Β' 1651/2014) προσκομίζονται στην οικεία Λιμενική 
Αρχή, με μέριμνα του ενδιαφερομένου, εντός ευλόγου 
χρονικού διαστήματος και πάντως πριν από την έναρξη 
της χρήσης της πλωτής εξέδρας. 

Ενδεχόμενη μη τοποθέτηση ή μη χρήση για οποιοδή- 
ποτε λόγο της εξέδρας για τον αιτηθέντα χρόνο, δεν 
θεμελιώνει αξίωση του ενδιαφερομένου για επιστροφή 
του καταβληθέντος ανταλλάγματος. 

3. Εφόσον η πλωτή εξέδρα τοποθετείται εκτός θαλάσ¬ 
σιας ζώνης λιμένα (ΘΖΛ) το πρόσωπο, στο όνομα ή την 
επωνυμία του οποίου έχει εκδοθεί η εγκριτική απόφαση 
του Γενικού Γραμματέα Λιμένων, Λιμενικής Πολιτικής και 
Ναυτιλιακών Επενδύσεων, δεν επιτρέπεται να υπομισθώ¬ 
σει ή καθ’ οιονδήποτε τρόπο παραχωρήσει με ή χωρίς 
αντάλλαγμα τη χρήση της εξέδρας σε τρίτο πρόσωπο. 


Άρθρο 3 

Κυρώσεις 

Σε περίπτωση που τοποθετηθεί πλωτή εξέδρα, χω¬ 
ρίς να έχουν τηρηθεί τα αναφερόμενα στην παρούσα 
απόφαση, εφαρμόζονται αναλόγως οι διατάξεις των 
άρθρων 27 και 29 του ν. 2971/2001 (Α' 285), όπως ισχύει, 
σε συνδυασμό με την παράγραφο 23 του άρθρου 3 του 
ν. 2242/1994 (Α' 162), όπως ισχύει. 

Άρθρο 4 

Από την έναρξη ισχύος της παρούσας απόφασης 
καταργείται κάθε διάταξη κανονιστικής πράξης που 
έρχεται σε αντίθεση με τις διατάξεις της παρούσας. 

Άρθρο 5 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Σεπτεμβρίου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΓΚΙΚΑΣ ΧΑΡΔΟΥΒΕΛΗΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02027881 7 10140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































